Mədinə Əliyeva

Mədinə Vaqif qızı Əliyeva () — xoreoqraf, baletmeyster, Azərbaycan Respublikasının xalq artisti (2002), Azərbaycan Respublikası Prezidentinin fərdi təqaüdçüsü (2008)https://e-qanun.az/framework/14462, "Qızıl Dərviş" və "Zirvə" mükafatı laureatı.

 Həyatı 
Mədinə Vaqif qızı Əliyeva 4 may 1965-ci ildə Bakıda anadan olmuşdur. 1983-cü ildə Bakı Xoreoqrafiya Məktəbini bitirmiş, 1985-1986-cı illərdə Moskva Xoreoqrafiya Məktəbində təcrübə keçmişdir.

Mədinə Əliyeva 1983-cü ildən Azərbaycan Dövlət Akademik Opera və Balet Teatrının solisti, aparıcı balerinası və balet truppasının rəhbəri olmuşdur.

 Fəaliyyəti 
1999-cu ildə Əfrasiyab Bədəlbəylinin "Qız qalası" baletində Gülyanaq obrazını ifa etmişdir.

2012-ci ildə Bakıda, Azərbaycan Dövlət Akademik Opera və Balet Teatrında tamaşaya qoyulan Motsartın "Hamı belə edir" operasında rəqslərə quruluş vermişdir.

2014-cü ildə Belarusun paytaxtı Minsk şəhərində səhnəyə qoyulmuş Fikrət Əmirovun "Min bir gecə" baletinin quruluşçu-baletmeysteri olmuşdur.

 İstinadlar 

 Ədəbiyyat 
 "Belarus səhnəsində əsrarəngiz "Min bir gecə"", Mədəniyyət. — 2014. — 19 fevral. — Səh. 8.

Kateqoriya:Azərbaycan xoreoqrafları
Kateqoriya:Azərbaycan balet artistləri
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Azərbaycan Dövlət Akademik Opera və Balet Teatrı şəxsləri
Kateqoriya:"Qızıl Dərviş" mükafatı laureatları
Kateqoriya:Azərbaycan baletmeysterləri